Den første kirken kan ha stått på Veblungsnes og ble senere flyttet til prestegården Grytina. Den ble trolig reist på 1200-tallet og første gang omtalt i 1350. I 1650 var den falleferdig og nytt bygg ble reist i 1651. Den skal ha hatt tårn midt på bygget og kirkeklokkene ble betjent fra midt i kirkerommet. Den ble utvidete med sakristi i 1706. Dette bygget falt ned 9. november 1728 og inventaret flyttet til prestegården der det noen år ble holdt gudstjeneste inntil ny kirke kom opp i 1732.